
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση άδειας ίδρυσης και λειτουργίας Μουσικής Σχολής στην 

Ομόρρυθμη Εταιρεία «Ε. & Ε. Κοντέλη Ο.Ε.».. 1 

Προσθήκη τμημάτων ωδικής και αντίστιξης στη «Σύγχρονη Μου¬ 
σική Σχολή Κομοτηνής» . 2 

Μέτρα για την προστασία του υγροβιοτόπου Γεωργιούπολης - Λί¬ 
μνης Κουρνά και της ευρύτερης περιοχής του . 3 

Τροποποίηση και συμπλήρωση της 6625/26.3.92 απόφασης του 
Υπουργού ΒΕΤ για τον καθορισμό οργάνωσης και λειτουργίας 

της Ειδικής Γραμματείας Αποκρατικοποίησης . 4 

Σύσταση Συνδέσμου Κοινοτήτων Οινοφύτων - Σχηματαρίου Ν. Βοι¬ 
ωτίας . 5 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΚΑΤΕΧΝ/Δ/41634 (1) 


Χορήγηση άδειας ίδρυσης και λειτουργίας Μουσικής Σχολής στην 

Ομόρρυθμη Εταιρεία «Ε. & Ε. Κοντέλη Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «περί κυρώσεωςτου εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33992/31.8.87 «προϋποθέ¬ 
σεις λειτουργίας τμήματος κλασσικής κιθάρας» (ΦΕΚ 500/Β/87). 

8. Την αριθ. ΥΠΠΟ/ΓΝΟΣ/49095/30.10,91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής “με εντολή 
Υπουργού” στους Γεν. Γραμματείς, Γεν. Δ/ντές και Προϊσταμένους Δ/ 
νσεων. Τμημάτων και Γραφείων της Κ.Υ. του ΥΠΠΟ» (ΦΕΚ 987/Β/ 
28.11.91). 

9. Το από 25.8.92 πρακτικό αυτοψίας της Δ/νσης Πολεοδομίας της 
Νομαρχίας Δράμας. 

10. Την από 23.4.92 αίτηση της Ευαγγελίας Κοντέλη, εκπροσώπου 
της Ομόρρυθμης Εταιρείας «Ε. & Ε. Κοντέλη Ο.Ε.», με τα συνημμένα 
δικαιολογητικά, αποφασίζουμε: 


1. Χορηγούμε στην Ομόρρυθμη Εταιρεία «Ε. & Ε. Κοντέλη Ο.Ε.», 
άδεια ίδρυσης και λειτουργίας Μουσικής Σχολής, που θα στεγαστεί στο 
κτίριο, επί της οδού Κ. Καραμανλή, στο Καλαμπάκι Δράμας και θα έχει 
επωνυμία «ΜΟΥΣΙΚΗ ΣΧΟΛΗ ΚΟΝΤΕΛΗ». 

2. Η Μουσική Σχολή θα λειτουργήσει τα τμήματα πληκτών, πνευ¬ 
στών και κλασσικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Αυγούστου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 



Αριθ. ΥΠΠΟ/ΚΑΤΕΧΝ/Δ/40660 (2) 

Προσθήκη τμημάτων ωδικής και αντίστιξης στη «Σύγχρονη Μουσική 

Σχολή Κομοτηνής». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Τον Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων», ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου θεσ/κης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Την αριθμ. ΚΑΤΕΧΝ/Δ/38643/19.9.90 απόφασή μας «χορή¬ 
γηση άδειας ίδρυσης και λειτουργίας Μουσικής Σχολής στην Ομόρ¬ 
ρυθμη Εταιρεία “Ε. Ξυγαλά & Σια Ο.Ε.”» (ΦΕΚ 646/Β/ 

11.10.90) . 

7. Το από 5.9.90 πρακτικό αυτοψίας της Δ/νσης Τεχνικών Υπηρε¬ 
σιών της Νομαρχίας Κομοτηνής. 

8. Την από 18.6.92 αίτηση της Ελένης Ξυγαλά, εκπροσώπου της 
Ομόρρυθμης Εταιρείας «Ε. Ξυγαλά & Σία Ο.Ε.», με τα συνημμένα δι- 
καιολογητικά. 

9. Την αριθ. ΥΠΠΟ/ΓΝΟΣ/49095/30.10.91 απόφαση για τη με¬ 
ταβίβαση αρμοδιοτήτων, αποφασίζουμε: 

Συμπληρώνουμε την αριθμ. ΚΑΤΕΧΝ/Δ/38643/19.9.90 από¬ 
φασή μας, «χορήγηση άδειας ίδρυσης και λειτουργίας Μουσικής Σχολής 
στην Ομόρρυθμη Εταιρεία “Ε. Ξυγαλά & Σία Ο.Ε.”» (ΦΕΚ 646/Β/ 

11.10.90) και εγκρίνουμε τη λειτουργία τμημάτων ωδικής και αντίστι¬ 
ξης στη «Σύγχρονη Μουσική Σχολή Κομοτηνής», από το σχολικό έτος 
1992-93. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Σεπτεμβρίου 1992 
Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 80355/5323 (3) 

Μέτρα για την προστασία του υγροβιοτόπου Γεωργιούπολης - Λίμνης 

Κουρνά και της ευρύτερης περιοχής του. 

ΟΙ ΥΠΟΥΡΓΟΙ 

ΓΕΩΡΓΙΑΣ, ΕΜΠΟΡΙΚΗΣ ΝΑΥΤΙΛΙΑΣ. 

ΠΕΡΙΒΑΛ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 
ΚΑΙ Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝ/ΓΙΑΣ 

Έχοντας υπόψη: 

1. Τις διατάξεις του άρθρου 21 (παρ. 6) του Ν. 1650/1986 «Για 
την προστασία του περιβάλλοντος» (Α’ 160).. 

2. Τις διατάξεις της Σύμβασης Ραμσάρ (1971) όπως κυρώθηκε με 
το Ν.Δ. 191/1974 «Περί κυρώσεως της εν Ραμσάρ του Ιράν κατά την 
2α Φεβρουάριου 1971 υπογραφείσης Διεθνούς Συμφωνίας περί προ¬ 
στασίας των διεθνούς ενδιαφέροντος υγροτόπων ιδία ως υγροβιότοπων» 
(ΦΕΚ 350/Α/1974) και με τις μεταγενέστερες τροποποιήσεις της που 
κυρώθηκαν και με το Ν. 1751/1988 «Κύρωση πρωτοκόλλου τροπο- 
ποιητικού της Σύμβασης Ραμσάρ 1971 για την προστασία των διεθνούς 
ενδιαφέροντος υγροτόπων ιδία ως υγροβιότοπων» (ΦΕΚ 26/Α/1988) 
και με το Ν. 1950/1991 «Κύρωση των τροποποιήσεων της Σύμβασης 
ΡΑμσάρ (1971) για την προστασία των διεθνούς ενδιαφέροντος υγροτό¬ 
πων ιδία ως υγροβιότοπων» (ΦΕΚ 84/Α/1991). 

3. Τις διατάξεις της Διεθνούς Σύμβασης για τη διατήρηση της 
άγριας ζωής και του φυσικού περιβάλλοντος τής Ευρώπης» όπως κυ¬ 
ρώθηκε με το Ν. 1335/1983 (Α’ 32). 

4. Τις διατάξεις της Κοινής Υπουργικής Απόφασης 414985/1985 
«Μέτρα διαχείρισης της άγριας πτηνοπανίδας» (Β’ 757). 

5. Τις διατάξεις της Κοινής Υπουργικής Απόφασης 69269/5387/ 

1990 «Κατάταξη έργων και δραστηριοτήτων σε κατηγορίες, περιεχό¬ 
μενο Μελέτης Περιβαλλοντικών Επιπτώσεων (ΜΠΕ), .και λοιπές 

συναφείς διατάξεις σύμφωνα με το Ν. 1650/1986 (Β' 678). 

6. Τις διατάξεις του άρθρου 23 του Ν. 1558/1985 «Κυβέρνηση και 
κυβερνητικά όργανα» (Α’ 137) όπως τροποποιήθηκε μεταγενέστερα. 

7. Το από 22.3.90 Προεδρικό Διάταγμα περί καθορισμού ζώνης οι¬ 
κιστικού ελέγχου κ.λπ. στην περιοχή των Κοινοτήτων Καλαμίτσι - 
Αμυγδαλί, Μάζης, Γεωργιούπολης κ.λπ. (Δ' 211/1990) και το από 
30.6.1991 Προεδρικό Διάταγμα περί καθορισμού αρμοδιοτήτων για 
τουριστικά καταλύματα στην ίδια πιο πάνω περιοχή (Δ’ 474/ 
1991). 

8. Την άμεση ανάγκη θέσπισης μέτρων για την αποτελεσματική προ¬ 
στασία του υγροβιοτόπου Γεωργιούπολης - Λίμνης Κουρνά και της ευ¬ 
ρύτερης περιοχής του. 

9. Την αριθ. Υ. 1853/1992 κοινή απόφαση του Πρωθυπουργού και 
του Υπουργού Βιομηχανίας, Ενέργειας και Τεχνολογίας, για τη μεταβί¬ 
βαση αρμοδιοτήτων, αποφασίζουμε: 

Άρθρο 1 

Καθορίζονται σύμφωνα με τις διατάξεις του άρθρου 3 μέτρα προστα¬ 
σίας του υγροβιοτόπου συμπλέγματος Γ εωργιούπολης Ν. Χανιών και 
Ν. Ρεθύμνης και της ευρύτερης λεκάνης απορροής, κατά ζώνες όπως 
αυτές οριοθετούνται στο άρθρο 2. 

Τα προαναφερόμενα όρια απεικονίζονται στο σχετικό συνημμένο 
πρωτότυπο διάγραμμα σε κλίμακα 1:10.000 που θεωρήθηκε από τη 
Διεύθυνση Τοπογραφικών Εφαρμογών με την υπ’ αριθ. 80355 Πράξη 
και που αντίτυπό του σε φωτοσμίκρυνση δημοσιεύεται με την παρούσα 
Υπουργική Απόφαση στην Εφημερίδα της Κυβερνήσεως. 

Άρθρο 2 

Καθορίζονται οι εξής ζώνες προστασίας και ειδικών χρήσεων: 

I. Ζώνη Α' - Πυρήνας βιοτόπου 

Ως Ζώνη Α ορίζεται η περιοχή που περιλαμβάνεται μεταξύ των πα¬ 
ρακάτω φυσικών και τεχνητών ορίων και σημείων όπως φαίνονται στα 
σχετικά συνημμένα διαγράμματα ως εξής: 

α. Λίμνη Αλμυρού και περίμετρος οικισμού Γεωργιούπολης 

Ολόκληρη η υδάτινη επιφάνεια της Λίμνης Αλμυρού και των ρεμά¬ 


των και ποταμοχειμμάρων κατά μήκος της λεκάνης που συνδέει τη λί¬ 
μνη με τον όρμο Αλμυρού. Το όριο της Ζώνης Α περικλείει και τη φυ¬ 
σική βλάστηση περιμετρικά των παραπάνω υδάτινων πόρων (συμπερι¬ 
λαμβανομένου του Π. Αλμυρού) σε όλες τις μορφές και διαπλάσεις 
όπως, Καλαμιώνες, υδροχαρείς θαμνώδεις και δενδρώδεις καλύψεις 
και χορτολιβαδικές διαπλάσεις διαχωρίζοντας το παραπάνω φυσικό το¬ 
πίο από τις γεωργικές εκμεταλλεύσεις, ανεξάρτητα μορφής (εκτατικές 
καλλιέργειες, τεχνητά χορτολίβαδα, οπωρώνες κ.λπ.). 

Το όριο της Ζώνης Α περιλαμβάνει και τη φυσική υδροχαρή βλά¬ 
στηση βορειοδυτικά του οικισμού Γ εωργιούπολης εντός της κοινότητας 
Καλαμιτσίου Αμυγδαλιού κατά μήκος της αμμώδους παραλίας και μέ¬ 
χρι τους πρόποδες των Βραχωδών σχηματισμών Αργυρομουρίου, όπως 
φαίνεται στο συνημμένο διάγραμμα κλίμακιχς 1:10.000. Το όριο δια¬ 
τρέχει περιμετρικά τα όρια του οικισμού Γεωργιούπολης κατά μήκος 
της διαχωριστικής γραμμής αμμώδους παραλίας και ιδιοκτησιών, με 
νοτιοανατολική κατεύθυνση μέχρι την εθνική οδό Ηρακλείου - Χανιών 
μη συμπεριλαμβανομένης και κατευθύνεται ανατολικά ακολουθώντας 
τη διοιχωριστική γραμμή φυσικών βλαστητικών διαπλάσεων και οικο¬ 
νομικού τοπίου (Γεωργία, Εγκαταστάσεις Τριτογενούς Τομέα και 
ιστούς δομημένου περιβάλλοντος). 

β. Παραλία όρμου Αλμυρού 

Με ανατολική κατεύθυνση, η Ζώνη Α συνεχίζει περικλείουσα αμμώ¬ 
δεις εκτάσεις οι οποίες δεν έχουν, με καμία μορφή, δομηθεί. Το όριο της 
Ζώνης περλαμβάνει και όλες τις φυσικές βλαστητικές διαπλάσεις κατά 
μήκος των ρεμάτων που απολήγουν στον όρμο Αλμυρού καθώς και συ- 
στάσες ή φυσικές κηλίδες βλάστησης κάθε μορφής που απαιντώνται 
κατά μήκος της παραλίας κυρίως στα σημεία εκβολών των ρεμάτων και 
ποταμοχειμμάρων είτε αυτά εμφοινίζονται στην πλήρη γεωμορφολογική 
τους μορφή ή έχουν υποστεί επιχωματώσεις λόγω κατασκευής του εθνι¬ 
κού οδικού δικτύου (για τα σημεία όπου υπάρχουν ισχνή φυσικού εποικι¬ 
σμού και οιναβλάστησης). Η Ζώνη Α ανατολικά του ορίου του οικισμού 
Ασπρουλιάνων και κατά μήκος του 

ποταμορέματος Δελφίνου, συμπερλαμβανομένης της κοίτης του και 
της φυσικής βλάστησής, συνεχίζει με κατεύθυνση τη λίμνη Κουρνά. 

γ. Λίμνη Κουρνά 

Το όριο διατρέχει περιμετρικά τη λίμνη Κουρνά συμπερλαμβανομέ¬ 
νης της υδροχαρούς βλάστησης (διαχωριστικό όριο γεωργικών καλ¬ 
λιεργειών και ιδιοκτησιών με την υδροχαρή βλάστηση) μέχρι την τοπο¬ 
θεσία Βάρθας όπου συμπεριλαμβάνει υπολείμματα σημαντικής δασικής 
κάλυψης και με κατεύθυνση ανατολικά και εν συνεχεία βορειοδυτικά, 
συναντά την ανατολική όχθη του ποταμοχειμμάρου Δελφίνου ο οποίος 
αποτελεί και τη νευραλγική, για την επιβίωση της λίμνης, σύνδεση αυ- 
* τής με τη θάλασσα. Το όριο περλαμβάνει και κάθε υπόλειμμα φυσικής 
βλάστησης κατά μήκος των παραρεμάτων του Π. Δελφίνου μέχρι τις 
εκβολές του οπότε και ακολουθεί, κατά τον ίδιο τρόπο, τη διοιχωριστική 
γραμμή αμμώδους παραλίας και οικονομικού τοπίου με την έννοια της 
Ζώνης Ειδικών Χρήσεων (Ζ.Ε.Χ.) και εφόσον παρεμβάλλεται η μετα¬ 
βατική λωρίδα για τη Ζώνη Β, όπως στους συνοδεύοντες την παρούσα 
χάρτες. 

. δ. Λοιπά στοιχεία οικοσυστήματος 

Τα ρέματα Καβρού, Μουσέλας και παρόμοιες απορροές με αισθητικό 
και οικολογικό χαρακτήρα μέχρι την παραλιακή τοποθεσία Πελεκάνος, 
περλαμβάνονται στη Ζώνη Α και ενοποιούνται με την επίσης λωρίδας 
Ζώνης Α, αμμώδους παραλίας, η οποία διαχωρίζει τις Ζώνες Β και Ει¬ 
δικών Χρήσεων από τον αιγιαλό. 

Η επακριβής διαδρομή του ορίου της Ζώνης Α, ακολουθεί αυστηρά 
τα όρια των φυσικών βλαστήσεων κατά μήκος των παραπάνω γεωλογι¬ 
κών και υδρογεωλογικών σχηματισμών (ρέματα, αμμώδεις παραλίες, 
λιμνοθάλασσες, λίμνες κ.λπ.). 

ε. θαλάσσια τμήματα του υγροβιοτόπου 

Η θαλάσσια ζώνη που διαβρέχει την παραλία του όρμου Αλμυρού 
από το δυτικότερο σημείο εκκίνησης του ορίου της Ζώνης Α, μέχρι το 
δυτικότερο σημείο του συμπλέγματος και μέχρι της ισοβαθούς των 6 
μέτρων, όπως συμβαίνει και με τους υγροβιοτόπους που συμπεριλαμ- 
βάνονται στη σύμβαση Κβπίδ&Γ. 

II. Ζώνη Β 

Η ζώνη αυτή ορίζεται περιμετρικά, συνοδευτικά και προστατευτικά 
της Ζώνης Α, περιλαμβάνοντας τους γύρω γεωλογικούς σχηματισμούς 
και τις ευρύτερες διαπλάσεις φυσικής βλάστησης τις οποίες και θεωρεί 
σαν οικοτύπους μεγάλης σημασίας για την επιβίωση του βιοτόπου, κυ¬ 
ρίως από την άποψη ανώτερης πανίδοις και πτηνοπανίδας (θηλαστικά 

και αρπακτικά) θηρευτές της πανίδας υδρόβιας και χερσαίας στα χαμη¬ 
λότερα υψόμετρα και στην παραλία του υγροβιοτόπου συμπεριλαμβανο- 
μένης της λίμνης Κουρνά. 

Η εκκίνηση του ορίου του βιοτόπου γίνεται από το δυτικότερο άκρο 
του όρμου Αλμυρού στα υψώματα Αρυγορομουρίου περιλαμβανόμενης 
της θαμνώδους φρυγανώδους κάλυψης γύρω από τη Ζώνη Α και σε 
απόστασή 30 μέτρων από το όριο της Ζώνης Α στα σημεία που δεν πα¬ 
ρεμβάλλεται σημαντικής οικολογικής αξίας φυσική βλάστηση. 

Κατά μήκος των ρεμάτων και ποταμοχειμμάρων, η Ζώνη Β ταυτίζε¬ 
ται με λωρίδα γης εύρους 125 μέτρων από την κοίτη τους και μέχρι τα 
σημεία που το όριο συναντά την εθνική οδό Ηρακλείου - Χανιών. Στη 
συνέχεια και με εύρος 30-50 μέτρα αναλόγως της κάλυψης και της 
μορφολογίας του εδάφους διατρέχει περιμετρικά τη Ζώνη Ειδικών Χρή¬ 
σεων και τη διαχωρίζει από τη Ζώνη Α. 

III. Ζώνη Γ 

Η Ζώνη Γ αποκτά περιβαλλοντική έννοια εφόσον συμπίπτει με την 
ευρύτερη λεκάνη απορροής που συνδέεται με τον όρμο Αλμυρού και ορί¬ 
ζεται από το τρίγωνο οικισμού Μυριοκέφαλα νότια, ακρωτήρι Κόρακα 
ανατολικά και υψώματα Αργυρομουρίου βορειοδυτικά. Τα όρια της Ζώ¬ 
νης συμπίπτουν με τον υδροκρίτη της λεκάνης του τριγώνου και τα μέ¬ 
τρα διαχείρισης αφορούν έναν ευρύτερα γεωμορφολογικά χώρο, την ευ¬ 
θύνη του οποίου έχουν οι τοπικοί και περιφερειακοί υπηρεσιακοί φορείς. 

IV. Ζώνη Ειδικών Χρήσεων (Ζ.Ε.Χ.) 

Η Ζώνη αυτή ορίζεται στους θύλακες μεταξύ αμμώδους παραλίας, 
εθνικής οδού και προεκτάσεων της παραλιακής ζώνης Α στα ρέματα και 
τους ποταμοχειμμάρους της ενδοχώρας όπως δίδεται στον χάρτη κλί¬ 
μακας 1:10.000. 

Περιλαμβάνει τρεις θύλακες μεταξύ των εκβολών του Δελφίνου πο¬ 
ταμού και των ορίων του οικισμού Γεωργιούπολης, όπως αυτά ορίζο¬ 
νται από την Ζ.Ο.Ε.', ο μεγαλύτερος των οποίων είναι η παραλία Τζού- 
γκαρη. Δύο θύλακες μεταξύ τόυ Δελφίνου ποταμού και ρέματος Καβρού 
και δύο μικρότερους επιμήκεις θύλακες μέχρι τη θέση Πελεκάνος στη 
κοινότητα Επισκοπής. 

Άρθρο 3 

Στις Ζώνες Α, Β, Ζ.Ε.Χ. και Γ όπως αυτές οριοθετούνται στο άρθρο 
2 και στα συνημμένα διαγράμματα ισχύουν οι παρακάτω όροι, περιορι¬ 
σμοί και απαγορεύσεις: 

Ζώνη Α. Απόλυτης προστασίας 

Σε αυτή εντοπίζεται ο πυρήνας του υγροβιότοπου δηλ. η λίμνη Αλμυ¬ 
ρού, οι Αοταμοχείμμαροι, τα έλη και οι πηγές Γεωργιούπολης, η Λίμνη 
Κουρνά, τα ρέματα Μουσέλλας, Καβρός, Δελφίνος και τα λοιπά που εκ¬ 
βάλλουν στην ακτή της Γεωργιούπολης και η αμμώδης ακτή μήκους 7 
Ιαη στο μέτρο και την επιφάνεια που δεν έχει αποδοθεί στη δόμηση, και 
βρίσκεται υπό κάλυψη φυσικής χλωρίδας ανατολικά του οικισμού. Είναι 
η περιοχή με το μεγαλύτερο οικολογικό ενδιαφέρον και απαιτεί προστα¬ 
σία και αποκατάσταση. 

Ζώνη Β. Υψηλής προστασίας 

Αυτή περιβάλλει τη Ζώνη Α σε απόσταση ικανή να ελαχιστοποιεί τις 
δυσμενείς επιρροές από τις ανθρώπινες δραστηριότητες που διεξάγονται 
στην ευρύτερη εκτός Ζώνης Β περιοχή. 

Ζώνη Γ. Ευρύτερη περιοχή λεκάνης απορροής 

' Αυτή περιβάλλει τη Ζώνη Β και ορίζεται από τον υδροκρίτη της λε¬ 
κάνης απορροής της λίμνης Κουρνά και την υπό εξέταση ρεμάτων. Ορι¬ 
σμένες δραστηριότητες οι οποίες απαριθμούνται στη μελέη διαχείρισης, 
είναι δυνατόν να επηρεάσουν την οικολογική ισορροπία του πυρήνα στη 
Ζώνη Α. Στοιχεία μεγάλης οικολογικής και αισθητικής αξίας που περι¬ 
λαμβάνονται στη Ζώνη Γ και γεωγραφικά, με την οριοθέτηση, δεν είναι 
δυνατόν να περιληφθούν στη Ζώνη Α και Γ προστατεύονται από την πα¬ 
ρούσα και οι όροι αναφέρονται στη συνέχεια. 

Ζώνη Ζ.Ε.Χ. - Ειδικών χρήσεων 

Στη Ζώνη αυτή η οποία εκτείνεται κατά μήκος της αμμώδους παρα¬ 
λίας, επιτρέπονται περιορισμένες και αυστηρά καθορισμένες δραστηριό¬ 


τητες τριτογενούς τομέα, παραθεριστικής κατοικίας, ήπιας αναψυχής, 
οικοτουρισμού και επεμβάσεων αποκατάστασης φυσικού τοπίου στους 
ενδιάμεσους ελεύθερους χώρους των δραστηριοτήτων αυτών. 

Ζώνη Α. Απόλυτης προστασίας 

Για τη διατήρηση της οικολογικής αξίας του υγροβιοτόπου είναι 
απαραίτητη η τήρηση ορισμένων όρων και προϋποθέσεων καθώς και 
ορισμένων απαγορεύσεων και περιορισμών. 

Οι όροι αυτοί οι οποίοι τίθενται και ως στόχοι των διαχειριστικών μέ¬ 
τρων είναι: 

1. Διατήρηση και αύξηση του οικολογικού ενδιαφέροντος 

2. Διατήρηση και εμπλουτισμός της φυσικότητας 

3. Καθορισμός χρήσεων γης σε ισορροπία με το οικοσύστημα και τις 
κοινωνικοοικονομικές ανάγκες της περιφέρειας 

4. Παροχή εκπαιδευτικών και ερευνητικών δυνατοτήτων σε θέματα 
οικολογίας και προστασίας του περιβάλλοντος. 

Ακόμα απαγορεύονται ή επιτρέπονται υπό όρους τα εξής: 

Απαγορεύονται: 

- Οι εκχερσώσεις ή καταλήψεις προς όφελος της γεωργίας, κτηνο¬ 
τροφίας, δασοπονίας. 

- Η αλλαγή χρήσης γης όπως 

α) από βοσκότοπο ή φυσική κάλυψη σε χωράφι 

β) από χωράφι σε οικισμό 

-Οι αμμοληψίες 

- Οι στραγγίσεις, αποξηράνσεις οιντλήσεις υδάτων για άρδευση εφό¬ 
σον δεν προηγηθεί έγκριση περιβαλλοντικών όρων (ΦΕΚ 678, τεύχος 
2ον/25.10.90 Κατηγορία Α, ομάδα II, Παράγρ. 1γ και 10ε, για σχέ¬ 
δια Γεωργικής Υδραυλικής και Διευθέτησης και Ρύθμισης Ροής Υδά¬ 
των αντίστοιχα). 

- Έργα εγγείων βελτιώσεων γενικώς, χωρίς επαρκή αιτιολόγηση, 
των· γεωργοοικονομικών στόχων και σκοπιμοτήτων σε σχέση με τις 
νέες απαιτήσεις σε εισροές λίπανσης και φυτοπροστασίας εισαγωγή νέου 
φυτικού υλικού, αγοραστική απρρόφηση των προϊόντων. 

- Η επέκταση, διαπλάτυνση, ασφαλτόστρωση του υπάρχοντος αγρο¬ 

τικού και δασικού δικτύου χωρίς καθορισμό και έγκριση περιβαλλοντι¬ 
κών όρων. . 

— Κατασκευή χώρου στάθμευσης αυτοκινήτων μαζικής εξυπηρέτη- 
σης. 

- Το κυνήγι. 

— Ανέγερση κτισμάτων ή εγκαταστάσεων, χωρίς άδεια από τον αρ¬ 
μόδιο φορέα για τον υγροβιότοπο και τις πολεοδομικές Υπηρεσίες και 
μόνον για λειτουργίες ξένες προς τον βιότοπο. 

- Η απόρριψη σκουπιδιών. 

-Κατασκευή έργων μόνιμης τουριστικής υποδομής (οβπιρϊηβ 
κ.λπ.). 

- Εγκατάσταση και λειτουργία βιοτεχνικών και βιομηχανικών μο¬ 
νάδων. , 

- Η κίνηση τροχοφόρων, εκτός αυτών που έχουν άδεια από τον. αρ¬ 
μόδιο φορέα για τον υγροβιότοπο. 

- Επέκταση και δημιουργία οικισμών. 

- Αντιπλημμυρικά έργα χωρίς άδεια από τον φορέα για τον υγροβιό¬ 
τοπο. 

- Η παρέκκλιση πεζών και τροχοφόρων από συγκεκριμένους δρό¬ 
μους και μονοπάτια. 

-Η αφαίρεση φυτών, καρπών, ανθέων, βολβών. 

- Η συλλογή αυγών, φωλεών, νεοσσών κ.λπ. και η εξόντωση ή η πα¬ 
ρενόχληση οποιουδήποτε ζώου με οποιοδήποτε τρόπο. 

- Τα ελεύθερα σκυλιά ·ι 

- Η χρήση φωτιάς. 

Επιτρέπονται: . ' ■ - 

- Η κτηνοτροφία με τους όρους που αναλύονται στη μελέτη διαχείρι¬ 
σης· , , 

Η αλιεία υπό όρους που θα προσδιορίζονται από τον αρμόδιο φορέα 
για τον υγροβιότοπο. 

- Έργα για τη διατήρηση και βελτίωση του υγροβιότοπου όπως, 
αυτά προβλέπονται από το διαχειριστικό σχέδιο ή από εξειδικευμένες 
μελέτες ανάδειξης του φυσικού τοπίου που θα (ακολουθήσουν της υπο¬ 
γραφής και δημοσίευσης της παρούσας-Κ.Υ.Α. (οικοτουρισμός, δίκτυα 
μονοπατίων με διευκολύνσεις, κ.λπ.)· 

• - Οι δασοπονικές δραστηριότητες με βάση διαχειριστικό σχέδιο που 

να λαμβάνει υπόψη την προστασία της άγριας ζωής και αποσκοπεί στην 
επαύξηση και βελτίωση των υπαρχουσών δασοκαλύψεων και θαμνοκα¬ 
λύψεων. 

- Οι ερευνητικές δραστηριότητες μετά από άδεια του αρμόδιου φο¬ 
ρέα για τον υγροβιότοπο. 

- Η κατασκευή φραγμάτων κατόπιν έγκρισης από τον αρμόδιο φο¬ 
ρέα για τον υγροβιότοπο και εφόσον συμβάλλουν στον εμπλουτισμό του 
οικοσυστήματος και τις διευκολύνσεις πανίδας και' εποικισμού χλωρί¬ 
δας. 

- Η αναψυχή με την ήπια μορφή οικοτουρισμού και επιστημονική 
και φυσιολατρική έννοια. 

- Κάθε είδους επεμβάσεις αποκατάστασης, τοπίου και συνοδευτικές 
παρουσίες ατόμων, μηχανημάτων, εργοταξίων και οχημάτων. 

Ζώνη Β. Υψηλής προστασίας 
Όροι 

- Διατήρηση του γεωργοκτηνοτροφικού χαρακτήρα. 

Ακόμα απαγορεύονται ή επιτρέπονται υπό όρους τα εξής: 
Απαγορεύονται: 

- Αλλαγές στη χρήση γης όπως από: 

α) βοσκότοπο, δασική έκταση ή φυσική κάλυψη σε χωράφι και 
β) από χωράφι ή άλλη μορφή εδαφοκάλυψης σε οικισμό. 

— Η εγκατάσταση ρυπαινουσών βιοτεχνικών ή βιομηχανικών μονά¬ 
δων. 

- Η ασφαλτόστρωση και κατασκευή νέων δρόμων. 

- Το κυνήγι υπό όρους και έλεγχο από τη δασική υπηρεσία και όπως 
αυτό θα ορίζεται βάσει προέρευνας παρουσίας, επίσκεψης και πληθυ- 
σμιακών μεταβολών πτηνοπανίδας. 

- Η απόρριψη σκουπιδιών. 

- Οι στραγγίσεις, αποξηράνσεις αντλήσεις υδάτων για άρδευση εφό¬ 
σον δεν προηγηθεί έγκριση περιβαλλοντικών όρων (ΦΕΚ 678, τεύχος 
2ον/25.10.90 Κατηγορία Α, ομάδα II, Παράγρ. 1γ και 10ε, για σχέ¬ 
δια Γεωργικής Υδραυλικής και Διευθέτησης και Ρύθμισης Ροής Υδά¬ 
των (αντίστοιχα). 

- Εργα εγγείων βελτιώσεων γενικώς, χωρίς επαρκή αιτιολόγηση 
των γεωργοοικονομικών στόχων και σκοπιμοτήτων σε σχέση με τις 
νέες απαιτήσεις σε εισροές λίπανσης και φυτοπροστασίας εισαγωγή νέου 
φυτικού υλικού, αγοραστική απορρόφηση των προϊόντων. 

Επιτρέπονται: 

- Η γεωργία, η κτηνοτροφία, οι δασοπονικές δραστηριότητες με 
σκοπό τη βελτίωση και επέκταση δασόκάλυψης, η αλιεία με βάση τις 
ισχύουσες διατάξεις και τους προβλεπόμενους όρους. 

- Η κατασκευή χώρων στάθμευσης που συνδέονται με απόλυτα 
αναγκαίες δραστηριότητες (όρια της Ζ.Ε.Χ., βοηθητικές λωρίδες ρ&τ- 
Ιάηβ εθνικής οδού, κ.λπ.). 

- Η κατοικία και τουριστικές εγκαταστάσεις όπως προβλέπεται από 
την Ζ.Ο.Ε. και για τις ζώνες εκείνες (περιοχές Νο 2) που συμπίπτουν ή 
επικαλύπτονται από επιφάνειες που εντάσσονται στη Ζώνη Β. 

- Στη λωρίδα των 125 μέτρων απόστασης από την κοίτη των ρεμά¬ 
των, ισχύουν όλες οι εκδοθείσες οικοδομικές άδειες που έχουν εκδοθεί 
μέχρι τη δημοσίευση της παρούσης στην Εφημερίδα της Κυβερνή- 
σεως. 

- Η επιστημονική έρευνα. 

- Η λειτουργία κτηνοτροφικών μονάδων εφόσον διαθέτουν συστή¬ 
ματα πλήρους επεξεργασίας των στέρεων και υγρών αποβλήτων τους 
και δεν επέρχονται ουσιαστικές διαφοροποιήσεις στο περιβάλλον της πε- 
ριοχής. 

- Η λειτουργία βιοτεχνικών εγκαταστάσεων της Β' κατηγορίας της 
ΚΥΑ 69269/5387/90 και με την προϋπόθεση ότι από τη λειτουργία 
τους δεν επέρχονται ουσιαστικές διαφοροποιήσεις στο περιβάλλον. 

Ζώνη Γ. Ευρύτερη περιοχή λεκάνης απορροής 
Οι όροι που τίθενται για τη Ζώνη αυτή είναι: 

- Η αποφυγή κατασκευής έργου ή άσκησης δραστηριότητας που θα 
βλάψει με οποιοδήποτε τρόπο τα αβιοτικά και βιοτικά στοιχεία του 
υγροβιότοπου. 

Ακόμα απαγορεύονται ή επιτρέπονται με όρους τα εξής: 
Απαγορεύονται: 

- Η εγκατάσταση και λειτουργία ρυπαινουσών βιοτεχνικών και βιο¬ 
μηχανικών μονάδων χωρίς έγκριση περιβαλλοντικών όρων και δεσμεύ¬ 
σεις για εκτέλεση επανορθωτικών μέτρων ελαχιστοποίησης των περι¬ 


βαλλοντικών επιπτώσεων (Κ.Υ.Α. 69269). 

- Οι επεμβάσεις αλλοίωσης στοιχείων υδρογεωλογικού, οικολογι¬ 
κού και αισθητικού ενδιαφέροντος εντός της Ζώνης Γ π.χ. Κουμαρόδα- 
σος νοτιοδυτικά του χωριού Κάστελος, πηγές Αργυρουπόλεως, Φο- 
ντάνα, Αναβρυτής και Χαλικούτη, χλωρίδα, πανίδα και πτηνοπανίδα 
Φ. Πετρά, κ.λπ. 

- Άρδευση καλλιεργειών με νερά, που προέρχονται από αντλήσεις 
εντός του πυρήνα (Ζώνη Α) και εφόσον δεν έχει προηγηθεί μελέτη περι¬ 
βαλλοντικών επιπτώσεων η οποία θα εξασφαλίζει το περιβάλλον με κα¬ 
τάλληλα επανορθωτικά μέτρα και επαρκή αιτιολόγηση των έργων από 
γεωργοοικονομικής πλευράς. 

Επιτρέπονται: 

- Όλες οι δραστηριότητες του πρωτογενούς τομέα με βάση τις ισχύ- 
ουσες γι’ αυτές διατάξεις και τους προβλεπόμενους όρους από το διαχει¬ 
ριστικό πλαίσιο. 

- Η λειτουργία κτηνοτροφικών μονάδων εφόσον διαθέτουν συστή¬ 
ματα πλήρους επεξεργασίας απορριμμάτων και δεν ρυπαίνουν και εφό¬ 
σον έχει προηγηθεί μελέτη επιπτώσεων. 

- Η λειτουργία λατομείων κατόπιν μελέτης περιβαλλοντικών επι¬ 
πτώσεων και αποκατάστασης τοπίου πλην εκείνων που προκαλούν με¬ 
γάλη οπτική όχληση σε επίπεδο περιοχής. 

- Η εγκατάσταση βιομηχανικών και βιοτεχνικών δραστηριοτήτων 
της Β' κατηγορίας της ΚΥΑ 69269/5387/90 και με την προϋπόθεση 
ότι από τη λειτουργία τους δεν επέρχονται ουσιαστικές διαφοροποιήσεις 
στο περιβάλλον. 

— Η κατασκευή και επέκταση δικτύων υποδομής εφόσον προηγηθεί 
έγκριση περιβαλλοντικών όρων. 

- Εγκατάσταση τουριστικών μονάδων σύμφωνα με τους ισχύοντες 
όρους και εφόσον εμπίπτουν στις Ζώνες οικιστικού ελέγχου περιοχής 
Γεωργιούπολης - Κουρνά (Περιοχή Νο 1 και Νο4 - Ζ.Ο.Ε-). 

Ζώνη Ειδικών Χρήσεων · 

Επιτρέπονται οι χρήσεις που ορίζονται από τη Ζ.Ο.Ε. (περιοχή Νο 2) 
και τα ισχύοντα βάσει του ΠΔ ΦΕΚ 474 Δ/91 της 30.6.91, τουριστι- 
κές εγκαταστάσεις και συναφείς δραστηριότητες αποκλειστικά του τρι- 
τογενούς τομέα, κατοικία και αυτοεξυπηρετούμενα καταλύματα, διευ¬ 
κολύνσεις τουρισμού, οικοτουρισμού, άθλησης και συνοδευτικές επεμ¬ 
βάσεις με την έννοια των κατασκευών και έργων. Όλες οι παραπάνω 
δραστηριότητες και έργα δεν απαλλάσσονται από την υποχρέωση εκπό¬ 
νησης μελετών περιβαλλοντικών επιπτώσεων και των δεσμεύσεων 
εκτέλεσης και συντήρησης μέτρων επανόρθωσης του φυσικού περιβάλ¬ 
λοντος ανεξάρτητα εάν οι δραστηριότητες αυτές εντάσσονται ή όχι στις 
κατηγορίες που προβλέπει η ισχύουσα νομοθεσία για την υπόλοιπη 
Χώρα- 

Εξαιρούνται από τις ως άνω απαγορεύσεις ανεξαρτήτως Ζώνης, τα 
έργα και οι δραστηριότητες που ήδη λειτουργούν ή υφίστανται, νομίμως 
και όσα άλλα βρίσκονται, κατά την ημέρα δημοσίευσης της παρούσας 
απόφασης στην Εφημερίδα της Κυβερνήσεως, στο στάδιο της κατα¬ 
σκευής ή έχουν λάβει, σύμφωνα με τις ισχύουσες διατάξεις, σχετική 
έγκριση χωροθέτησης ή άδεια δόμησης, εγκατάστασης, ίδρυσης, εκτέ¬ 
λεσης ή λειτουργίας καθώς επίσης και εκείνα για τα οποία έχει προηγη¬ 
θεί, βάσει της κείμενης νομοθεσίας, εκχώρηση κοινοχρήστων δημοσίων 
ή δημοτικών γηπέδων. Μέσα σε ένα (1) χρόνο από την έναρξη ισχύος 
της παρούσης απόφασης για τις εν λόγω δραστηριότητες και τα έργα 
υποβάλλεται στις αρμόδιες αρχές αίτηση για την έγκριση όρων για την 
προστασία του περιβάλλοντος, σύμφωνα με τις διατάξεις της Κοινής 
Υπουργικής Απόφασης 69269/5387/1990 και των όρων που εισάγει 
και προτείνει η Μελέτη Οριοθέτησης και Διαχείρισης του Βιοτόπου στο 
γενικό της αλλά και στο ειδικό της μέρος. 

Σε περίπτωση που, παρά τους τιθέμενους με τις παραγράφους του 
παρόντος άρθρου όρους,, περιορισμούς και απαγορεύσεις, διαπιστώνο¬ 
νται οχλήσεις, προβλήματα και κίνδυνοι υποβάθμισης της λειτουργικό¬ 
τητας και παραγωγικότητας του οικοσυστήματος ή στοιχείων του 
Υγροβιοτόπου Γεωργιούπολης, οι κατά το άρθρο 5 συναρμόδιες υπηρε¬ 
σίες σε συντονισμό με τον αρμόδιο φορέα διαχείρισης για να ζητήσουν, 
να εισηγηθούν ή να επιβάλουν κάθε πρόσθετη διαδικασία ή μέτρο (π.χ. 
επιπλέον δικαιολογητικά, συμπληρωματική μελέτη περιβαλλοντικών 
επιπτώσεων και επανορθωτικών μέτρων για κατηγορίες και μεγέθη έρ¬ 
γων και δραστηριοτήτων για τις οποίες αυτή δεν προβλέπεται από την 
κείμενη νομοθεσία εθνική ή κοινοτική) που κρίνεται αναγκαίο και πρό¬ 
σφορο για την αποτελεσματική προστασία του υγροβιοτόπου σαν σύνολο 
ή οικοτόπων που τον συνθέτουν. 

Οι εντός της Ζ.Ε.Χ. χρήσεις κατοικίας και τουριστικών εγκαταστά¬ 
σεων επιτρέπονται σε γήπεδα 10.000 τ.μ. και 20.000 τ.μ. αντιστοί- 
χως. Οι λοιποί όροι και περιορισμοί δόμησης για τη Ζώνη Ειδικών Χρή¬ 
σεων ταυτίζονται με εκείνους που ισχύουν για τη Ζώνη 2 του Προεδρι-, 
κού διατάγματος ΖΟΕ Γεωργιούπολης με συμπληρωματικές δεσμεύ¬ 
σεις: 

α) Τη μη δυνατότητα υπέρβασης του 0.15 ως Συντελεστού Δόμησης. 

β) Την επιβολή ως κατηγορίας των τουριστικών καλυμάτων την Α 
και ΑΑ τάξη. 

γ) Τον καθορισμό ελάχιστης απόστασης κτισμάτων από αιγιαλό 70 
μέτρα συμπεριλαμβαν'ομένης της περιμετρικής μεταβατικής λωρίδας 
Ζώνης Β. 

δ) Τον καθορισμό ελάχιστης απόστασης εκατέρωθεν του άξονα της 
Εθνικής Οδού 50μ. 

Ως ειδικές ρυθμίσεις για τη Ζώνη Ειδικών Χρήσεων προτείνο- 
νται: 

α) Υποχρεωτική Μελέτη Περιβαλλοντικών Επιπτώσεων τύπου Β και 
τις τουριστικές εγκαταστάσεις, ανεξαρτήτως δυναμικότητας και ανά¬ 
ληψη δεσμεύσεων αποκατάστασης και εμπλουτισμού του τοπίου με απο¬ 
μίμηση του γύρω φυσικού χώρου, βιολογικό καθαρισμό, αποκρύψεις 
οπτικών ρυπάνσεων, και ρ&τίάη^, κ.λπ. 

β) Υποχρεωτική τήρηση διαδικασίας προέγκρισης χωροθέτησης, για 
οποιουδήποτε είδους έργα υποδομής και περιβαλλοντικών όρων. 

γ) Καθορισμός ως ελάχιστων πλαγίων αποστάσεων των κτισμάτων 
τα είκοσι (20) μέτρα και για τα σημεία παρεμβολής ρεμάτων δεν θα επι¬ 
τρέπεται καμίας μορφής όχληση (επιχωματώσεις, αποψιλώσεις, εκπο¬ 
μπές στερεών και υγρών αποβλήτων κ.λπ.). 

Ως μεταβατική διάταξη προτείνεται η εξασφάλιση της δυνατότητας 
ολοκλήρωσης τυχόν υπαρχουσών μονάδων με βάση την τότε ισχύουσα 
νομοθεσία. 

Άρθρο 4 

Αρμόδιες υπηρεσίες για την εφαρμογή της παρούσας απόφασης μέ- 
χρις ότου μορφωθεί ο αρμόδιος για τη διαχείριση του υγροβιοτόπου φο¬ 
ρέας και μέχρις ότου εκδοθούν το κατά το άρθρο 21 (παρ. 1 και 2) του 
Ν. 1650/86 Προεδρικό Διάταγμα και ο οικείος κανονισμός .λειτουρ¬ 


γίας και διαχείρισης είναι: 

1. Η Διεύθυνση Περιβαλλοντικού Σχεδιασμού του Υπουργείου Περι¬ 
βάλλοντος, Χωροταξίας και Δημοσίων Έργων, σε συντονισμό και_ συ¬ 
νεργασία με τις, 

2. Αρμόδιες Υπηρεσίες, Δασών και Γεωργικών Εφαρμογών του 
Υπουργείου Γεωργίας, και 

3. Ο οργανισμός Αναπτύξεως Δυτικής Κρήτης (ΟΑΔΥΚ). 

4. Λοιπές καθ’ ύλην αρμόδιες, σύμφωνα με τις ισχύουσες διατάξεις, 
κεντρικές και περιφερειακές υπηρεσίες των συναρμοδίων Υπουργείων 
και λοιπών φορέων. 

Άρθρο 5 

Οι παραβάτες των διατάξεων της παρούσης απόφασης υπόκεινται 
στις κυρώσεις που προβλέπονται από τα άρθρα 28, 29 και 30 του Ν. 
1650/86, όπως το τελευταίο από αυτά τροποποιήθηκε με το άρθρο 98 
(παρ. 12) του Ν. 1892/1990: «Για τον εκσυγχρονισμό και την ανά¬ 
πτυξη και άλλες’διατάξεις» (ΦΕΚ 101 Α). Οι προαναφερόμενες κυρώ¬ 
σεις είναι ανεξάρτητες από τις κυρώσεις που προβλέπονται σε ειδικότε¬ 
ρες διατάξεις της κείμενης νομοθεσίας. 

Άρθρο 6 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως και λήγει μετά παρέλευση διετίας, με δυ¬ 
νατότητα παράτασης, επί συνδρομή εξαιρετικών λόγων, για ένα ακόμα 
έτος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1992 

οι ΥΠΟΥΡΓΟΙ 

ΓΕΩΡΓΙΑΣ ΕΜΠΟΡΙΚΗΣ ΝΑΥΤΙΛΙΑΣ 

Σ. ΧΑΤΖΗΓΑΚΗΣ ΑΡ. ΠΑΥΛΙΔΗΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΥΦΥΠ. ΒΙΟΜΗΧΑΝΙΑΣ, 

ΚΑΙ ΔΗΜ. ΕΡΓΩΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΑΧ. ΚΑΡΑΜΑΝΛΗΣ ΒΑΣ. ΜΑΝΤΖΩΡΗΣ 

ΕΦΗΜΕΡίΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 18576 (4) 

Τροποποίηση και συμπλήρωση της 6625/26.3.92 απόφασης του 

Υπουργού ΒΕΤ για τον καθορισμό οργάνωσης και λειτουργίας της 

Ειδικής Γραμματείας Αποκρατικοποίησης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

β) Τις διατάξεις του άρθρου 2 παρ. 2 του Ν. 2000/91 «Για την α.-ω- 
κρατικοποίηση, απλούστευση των διαδικασιών εκκαθάρισης, ενίσχυσης 
των κανόνων ανταγωνισμού και άλλες διατάξεις». 

γ) Τα Π.Δ. 229/86 και 396/89 για τη σύσταση και οργάνωση της 
Γενικής Γραμματείας Βιομηχανίας. 

δ) Την απόφαση του Υπουργού Β.Ε.Τ. με αριθμό 6625/26.3.92 
«Καθορισμός οργάνωσης και λειτουργίας της Ειδικής Γραμματείας 
Αποκρατικοποίησης». 

ε) Το γεγονός ότι το προσφερόμενο από την Ειδική Γραμματεία Απο¬ 
κρατικοποίησης έργο είναι πολλαπλό, εξιδεικευμένο και περιορισμένης 
χρονικής διάρκειας η δε ολοκλήρωση του επείγει, αποφασίζουμε: 

Άρθρο 1 

Το άρθρο 3 της Υπουργικής Απόφασης 6625/26.3.92 αντικαθίστα¬ 
ται ως εξής: 

«Άρθρο 3 

α) Για την κάλυψη των αναγκών σε προσωπικό της Ειδικής Γραμμα- 
τείας Αποκρατικοποίησης συνιστώνται οι ακόλουθες προσωρινές θέσεις: 

α) Θέση Ειδικού Γραμματέα με βαθμό β' της κατηγορίας των ειδι¬ 
κών θέσεων. 

β) Πέντε θέσεις υπαλλήλων κατηγορίας Ειδικού Επιστημονικού Προ¬ 
σωπικού ή ΠΕ. 

γ) Δύο θέσεις υπαλλήλων κατηγορίας Δ.Ε. 

δ) Μία θέση υπαλλήλου κατηγορίας Σ.Ε. 

β) Οι θέσεις των περιπτώσεων (β), (γ) και (δ) μπορούν να καλύπτο¬ 
νται είτε με πρόσληψη προσωπικού με σύμβαση εργασίας ορισμένου 
χρόνου, είτε με απόσπαση υπαλλήλων από το Δημόσιο ή τον ευρύτερο 
Δημόσιο Τομέα. 

Σε περίπτωση πρόσληψης προσωπικού με σύμβαση εργασίας ορισμέ¬ 
νου χρόνου, η πρόσληψη αυτή γίνεται με τις διατάξεις του Ν. 1943/91 
με συνδυασμό σε την πράξη του Υπουργικού Συμβουλίου με αριθ. 160/ 
31.12.91 (άρθρο 2, 3 και 4). 

γ) Η αμοιβή του προσωπικού που προσλαμβάνεται με σύμβαση ορι¬ 
σμένου χρόνου θα καθορίζεται με κοινή απόφαση των Υπουργών Οικο¬ 
νομικών και Β.Ε.Τ. σύμφωνα με τα άρθρα 19 και 20 του Ν. 1876/90. 

δ) Οι θέσεις (α), (β), (γ) και (δ) αυτοδικαίως καταργούνται με την 
ολοκλήρωση του έργου της Ε.Γ.Α. και την κατάργησή της». 

Άρθρο 2 

Στην 6625/26.3.92 Υπουργική Απόφαση προστίθενται άρθρα με 
αύξοντα αριθμό 4 και 5, τα οποία έχουν ως ακολούθως: 

«Άρθρο 4 

Στην Ειδική Γραμματεία Αποκρατικοποίησης συνιστάται Γραφείο 
Γραμματειακής εξυπηρέτησης που σκοπό έχει την γραμματειακή εξυ¬ 
πηρέτηση της Ε.Γ.Α., όπως την πρωτοκόλληση εγγράφων, τη διακί¬ 


νηση αυτών, τη δακτυλογράφιαη κειμένων, την τήρηση αρχείου κ.λπ. 
Το Γραφείο Γραμματειακής εξυπηρέτησης στελεχώνεται από το προσω¬ 
πικό του άρθρου 3 με απόφαση του Ειδικού Γραμματέα της ΕΓΑ». 

«Άρθρο 5 

Εκχωρείται στον Ειδικό Γραμματέα της Ε.Γ.Α. το δικαίωμα να υπο¬ 
γράφει «Με Εντολή Υπουργού» επί των εξής θεμάτων: 

α. Αλληλογραφία για τη συγκέντρωση των απαιτουμένων στοιχείων 
για τη σύνταξη εισηγήσεων, σύμφωνα με τις οδηγίες του Υπουργού 
Β.Ε.Τ., προς τη Δ.Ε.Α. 

β.'Γνωστοποίηση των αποφάσεων της Δ.Ε.Α. 

γ. Αλληλογραφία για την παρακολούθηση υλοποίηση των αποφά¬ 
σεων της Δ.Ε.Α. 

δ. Ενημέρωση της Δ.Ε.Α. επί πορείας των θεμάτων που χειρίζεται η 
Ε.Γ.Α.». 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1992 

ο ΥΠΟΥΡΓΟΙ 

I. ΠΑΛΑΙΟΚΡΑΣΣΑΣ 
-+- 

Αριθ. 13369-13368 (5) 

Σύσταφη Συνδέσμου Κοινοτήτων Οινοφύτων - Σχηματαρίου Ν. Βοιω¬ 
τίας 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις των άρθρων 190-195 του ΔΚΚ (ΠΔ 323/89). 

2. Την ανάγκη σύστασης Συνδέσμου μεταξύ των κοινοτήτων Οινοφύ- 
των και Σχηματαρίου με σκοπό την εκτέλεση του έργου: «Βιολογικός 
καθαρισμός Οινοφύτων - Σχηματαρίου» που έχει ενταχθεί και χρηματο¬ 
δοτείται από το κοινοτικό πρόγραμμα ΕΝνίΚΕΟ. 

3. Τις νομότυπα ληφθείσες 111/92 απόφαση του Κοινοτικού Συμ¬ 
βουλίου Οινοφύτων, 138/92 απόφαση του Κοινοτικού Συμβουλίου 
Σχηματαρίου, που αφορούν τη σύσταση Συνδέσμου μεταξύ των κοινοτή¬ 
των αυτών, αποφασίζουμε: 

1. Συστήνουμε απλό Σύνδεσμο των Κοινοτήτων Οινοφύτων και Σχη¬ 
ματαρίου με την επωνυμία «Σύνδεσμος Βιολογικού Καθαρισμού Οινο- 
φύτων - Σχηματαρίου». 

2. Σκοπός του Συνδέσμου είναι η κατασκευή του έργου: «ΒΙΟΛΟΓΙ¬ 
ΚΟΣ ΚΑΘΑΡΙΣΜΟΣ ΟΙΝΟΦΥΤΩΝ - ΣΧΗΜΑΤΑΡΙΟΥ», το οποίο 
έχει ενταχθεί και χρηματοδοτείται από το κοινοτικό πρόγραμμα ΕΝνί- 

ΚΕΟ. 

3. Έδρα του Συνδέσμου ορίζεται η Κοινότητα ΟΙΝΟΦΥΤΩΝ - ΒΟΙ¬ 
ΩΤΙΑΣ. 

4. Η χρονική διάρκεια του Συνδέσμου ορίζεται σε πέντε (5) χρόνια 
και σε κάθε περίπτωση μέχρι την ολοκλήρωση κατασκευής του έργου. 

5. Έσοδα του συνδέσμου είναι: 

α. Οι επιχορηγήσεις από το Κοινοτικό Πρόγραμμα ΕΝ VIΚΚ(» και το 
Π.Δ.Ε. 

β. Εισφορά πεντακοσίων χιλιάδων (500.000) δρχ. κάθε κοινότητας 
μέλους ετησίως. 

γ. Δάνεια. 

δ. Πρόσοδοι από την περιουσία του Συνδέσμου. 

ε. Τέλη υπέρ του Συνδέσμου. 

στ. Δωρεές, επιχορηγήσεις και εισφορές από το Δημόσιο, άλλα φυ¬ 
σικά ή νομικά πρόσωπα, οργανισμούς κ.λ.π. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 11 Σεπτεμβρίου 1992 

Ο Νομάρχης 
Θ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝ’ 


ΑΦΕΙΟ 


